CELEX: 31986R0666
Language: el
Date: 1986-03-07 00:00:00
Title: Κανονισμός (ΕΟΚ) αριθ. 666/86 της Επιτροπής της 7ης Μαρτίου 1986 που τροποποιεί τον κανονισμό (ΕΟΚ) αριθ. 165/86 περί εγκρίσεως εξαιρετικών μέτρων στηρίξεως της αγοράς χοιρείου κρέατος στην Ιταλία

Avis juridique important

|

31986R0666

Κανονισμός (ΕΟΚ) αριθ. 666/86 της Επιτροπής της 7ης Μαρτίου 1986 που τροποποιεί τον κανονισμό (ΕΟΚ) αριθ. 165/86 περί εγκρίσεως εξαιρετικών μέτρων στηρίξεως της αγοράς χοιρείου κρέατος στην Ιταλία  

Επίσημη Εφημερίδα αριθ. L 066 της 08/03/1986 σ. 0039 - 0039

***** ΚΑΝΟΝΙΣΜΟΣ (ΕΟΚ) αριθ. 666/86 ΤΗΣ ΕΠΙΤΡΟΠΗΣ  της 7ης Μαρτίου 1986  που τροποποιεί τον κανονισμό (ΕΟΚ) αριθ. 165/86 περί εγκρίσεως εξαιρετικών μέτρων στηρίξεως της αγοράς χοιρείου κρέατος στην Ιταλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 20,  Εκτιμώντας:  ότι, λόγω της εκδηλώσεως αφθώδους πυρετού σε ορισμένες παραγωγικές περιοχές της Ιταλίας, εισήχθησαν εξαιρετικά μέτρα στηρίξεως της αγοράς χοιρείου κρέατος στα κράτη μέλη με τον κανονισμό (ΕΟΚ) αριθ. 165/86 της Επιτροπής (3)·  ότι η εκδήλωση του αφθώδους πυρετού δεν έχει ακόμη περιορισθεί ·  ότι θα πρέπει να παραταθεί η προθεσμία για την υποβολή αιτήσεων ενισχύσεως σύμφωνα με τον κανονισμό (ΕΟΚ) αριθ. 165/86 ·  ότι οι προσβεβλημένες έχουν τροποποιηθεί και επανακαθορισθεί από τις αρμόδιες κτηνιατρικές αρχές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Το άρθρο 1 παράγραφος 1 του κανονισμού (ΕΟΚ) αριθ. 165/86 αντικαθίσταται από το ακόλουθο κείμενο:  «1. Από τις 27 Ιανουαρίου έως τις 6 Απριλίου 1986, οι αιτήσεις για ενίσχυση στην ιδιωτική αποθεματοποίηση στον τομέα του χοιρείου κρέατος πρέπει να απευθύνονται στον ιταλικό οργανισμό παρεμβάσεως σύμφωνα με τις διατάξεις του κανονισμού (ΕΟΚ) αριθ. 1092/80 και του παρόντος κανονισμού.  Είναι επιλέξιμα για ενίσχυση μόνον προϊόντα που προέρχονται από χοίρους που εκτράφηκαν στις ζώνες που απαριθμούνται κατωτέρω:  - για την περιοχή Veneto, το έδαφος των τοπικών υγειονομικών μονάδων αριθ. 24, 25, 26, 27, 28, 29, 30, 31, 32 και 33,  - η περιοχή της Emilio-Romagna,  - η περιοχή της Καμπανίας,  - για την περιοχή της Λομβαρδίας, το έδαφος των τοπικών υγειονομικών μονάδων αριθ. 45, 46, 47, 48, 49 και 50,  - για την περιοχχή Abruzzi, το έδαφος των τοπικών υγειονομικών μονάδων αριθ. 5, 8 και 14,  - για την περιοχή του Marche, το έδαφος των τοπικών υγειονομικών μονάδων αριθ. 22 και 24,  - κάθε άλλο τμήμα εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά τις 13 Δεκεμβρίου 1985.  Η αποθεματοποίηση μπορεί να γίνει εκτός της περιορισμένης ζώνης, όπως καθορίζεται ανωτέρω, προβλέποντας για την τήρηση των διατάξεων της οδηγίας 72/461/ΕΟΚ επί υγειονομικών προβλημάτων.  Ο κατάλογος των προϊόντων τα οποία δικαιούνται ενισχύσεως και τα σχετικά ποσά εκτίθενται στο παράρτημα.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 3 Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Μαρτίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 21 της 28. 1. 1986, σ. 12.